***НАРОДНО ЧИТАЛИЩЕ „ФИЛИП СТАНИСЛАВОВ - 1903” с. ОРЕШ***

***Адрес: с. Ореш, общ. Свищов, обл. В. Търново;***

***тел.: 06328/2070; e-mail:*** ***chit\_oresh@abv.bg***

***П Р О Г Р А М А***

***ЗА***

 ***РАЗВИТИЕ НА***

 ***ЧИТАЛИЩНАТА ДЕЙНОСТ***

***НА НАРОДНО ЧИТАЛИЩЕ***

***„ФИЛИП СТАНИСЛАВОВ - 1903” с. ОРЕШ***

 ***през 2020 година***

 **1. Въведение:**

 Годишната програма за развитие на читалищната дейност на НЧ „Филип Станисловов - 1903” за 2020 година се изготвя в изпълнение на чл. 26 а, ал. 2 от Закона за народните читалища и цели обединяване на усилията за по-нататъшно развитие и укрепване на читалището като важна обществена институция и все по- дълбокото му утвърждаване като традиционен културен, образователен и информационен център. Като културно - просветна организация, обединила в себе си традиции и съвременност, читалището има възможност да откликва на специфичните за населението културно-просветни, информационни и социални потребности.

 **2. Насоки и задачи за развитие на читалищната дейност за 2020 г.**

Основната задача на НЧ „Филип Станиславов - 1903” е да осъществява културен живот и да приобщава населението и най- вече подрастващото поколение към постиженията на науката, изкуството и културата; да работи за запазване на обичаите и традициите на българския народ и утвърждаване на националното самосъзнание; да организира и участва в мероприятия – фестивали, събори, празници и др. инициативи на местно, регионално и национално ниво.

 Дейността на НЧ „Филип Станиславов - 1903” през 2020 г. ще бъде насочена към:

* Опазване на културно-историческото наследство и националните ни традиции
* Изграждане на ценностна система у подрастващото поколение и привличането му в читалищните самодейни състави
* Поддържане и обогатяване на материално-техническата база
* Осигуряване на по- добра образователна, културна, социална и информационна среда на населението
* Поддържане на активно партньорство с местната и общинската администрации и НПО, както и с културните институции и бизнеса за взаимна полза.

 **3. Основни дейности:**

 **3.1. Библиотечна дейност:**

* Актуализация на библиотечния фонд чрез отчисляване на физически изхабена и морално остаряла литература
* Обновяване на библиотечния фонд в съответствие с читателските интереси чрез закупуване на нова литература, работа по проекти и програми и дарения.
* Провеждане на кампания по издирване и прибиране на невърната литература
* Уреждане на витрини и изложби с литература по повод бележити дати и годишнини с местен, регионален и национален характер
* Подобряване дейността на библиотеката съобразно интересите и нуждите на населението
* Провеждане на библиотечни мероприятия, кампании, срещи и други инициативи

 **3.2. Културно-масова дейност:**

* Провеждане на Седемнадесети фолклорен събор на католиците от България
* Честване на официалните и традиционни празници и годишнини
* Участие в мероприятията от културния календар на общината
* Организиране на културно-просветни мероприятия, конкурси, изложби, концерти и др. инициативи
* Повишаване на художественото и жанрово разнообразие на културните мероприятия

 **3.3. Любителско художествено творчество:**

* Провеждане на мероприятия, свързани със пресъздаване и популяризиране на традициите и обичаите на местната общност
* Повишаване творческите постижения на самодейните състави и изпълнители чрез активно участие в мероприятия на местно, регионално, национално и международно ниво
* Повишаване качеството на творческия продукт чрез привличане на квалифицирани ръководители на художествено-творческите състави при читалището
* Набиране на самодейци за участие в самодейните състави

 **3.4. Организационна дейност:**

* Взаимодействие и укрепване връзките с институции, учебни заведения, НПО, местна и общинска администрации и др.
* Участия в програми и проекти на МК и др., за подпомагане бибилиотечното дело, любителското художествено творчество, подобряване на материално – техническата база, ремонтни дейности и т.н.
* Осъществяване на контакти и укрепване на връзки с по- голям кръг доброволци и дарители /личности и фирми/ за набиране на допълнителни средства

 **3.5. Обучение и квалификация:**

* Участие в организирани обучения, семинари, работни срещи по проблемите на читалищата с цел повишаване на компетенциите и квалификацията на читалищните служители.
* Повишаване качеството на обслужване към потребителите на услуги в читалището.

 **4. Финансиране:**

Освен Държавната субсидия, разпределена съгласно изискванията

 на ЗНЧ, читалището да реализира приходи от:

* членски внос
* дарения и спонсорства
* програми и проекти
* наеми
* концертни програми
* нови услуги

Настоящата програма е отворена за допълнения.

07.11.2019 г. Председател НЧ: ...................

с. Ореш /Л. Иронов/